Across the Universe (film)

Across the Universe er en amerikansk filmmusikal fra 2007, regissert av Julie Taymor, produsert av Revolution Studios, og gitt ut av Columbia Pictures. Filmens plot dreier seg om The Beatles' sanger, og er basert på en historie skrevet av Taymor, Dick Clement og Ian La Frenais. Filmen inneholder totalt 34 Beatles-låter som er fremført av andre.
Skuepillerne Evan Rachel Wood, Jim Sturgess, Joe Anderson og T.V. Carpio er med i filmen. Dana Fuchs og Martin Luther McCoy gjør sine film-debuter som skuespillere. Bono, Eddie Izzard, Joe Cocker og Salma Hayek har gjesteroller i filmen.
Filmen fikk blandede kritikker, men ble nominert både til Golden Globe og en Oscar.


== Handlingsreferat ==
På begynnelsen av 1960-tallet: Jude Feeney, fra Liverpool, reiser til USA i håp om å finne sin biologiske far som unnfanget Jude under andre verdenskrig. Han lover kjæresten Molly at de skal holde kontakten, mens han er bortreist. I mellomtiden, i New Jersey, bekymrer Lucy Carrigan seg for kjæresten Daniel, som snart må delta i Vietnamkrigen. Jude møter faren Wes, en vaktmester ved Princeton University, men knytter seg ikke spesielt til ham. Mens han er på campus, blir Jude snart venn med studenten Max, som tar ham med seg hjem for å feire Thanksgiving og introduserer Jude for resten av familien - inkludert hans yngre søster Lucy.
Max velger å droppe ut av college, og flytter sammen med Jude til en bohemsk enklave i Greenwich Village drevet av en sanger som heter Sadie. Jude begynner også som artist, samtidig som Max finner seg jobb som drosje-sjåfør. Men Daniel blir drept i Vietnam kort tid senere, og Lucy deltar i begravelsen hans. Jo-Jo, en gitarist, flytter også til New York for å prøve-spille for Sadies band. De får snart selskap av Prudence, som hadde haiket til New York. Lucy besøker Max i New York, før hun begynner på college. Hun og Jude blir snart forelsket i hverandre.
Max er først misfornøyd etter å ha fått vite at de hadde sex sammen, men han gir dem sin velsignelse. Senere blir Max trukket inn i den amerikanske hæren og sendt til Vietnam, fordi han ikke lenger er student beskyttet mot å bli innkalt til militærtjeneste. Prudence blir også romantisk tiltrukket av Sadie, men blir deprimert når Sadie og Jo-Jo innleder et forhold. Sadie blir tilbudt en mulighet til å reise på en solo-turné, noe som også fører til et bittert brudd mellom henne og Jo-Jo. Jude risikerer å bli utvist fra USA, og kontakter sin far. Men Wes har ingen juridiske beviser på at Jude faktisk er sønnen hans, og dermed en amerikansk statsborger.
Som et resultat blir Jude sendt tilbake til England. Han vender tilbake til jobben sin på verftene i Liverpool, hvor han støter på sin tidligere kjæreste Molly. Men det viser seg at Molly er høygravid med sin nåværende partner, som hun møtte samtidig som Jude befant seg i USA. Jo-Jo fortsetter å spille gitar alene, mens den svært suksessrike Sadie drukner sin sorg og ensomhet i alkohol på turné. Max blir skadet i Vietnam, og sendt hjem. Lucy besøker broren sin på sykehuset, men han er alt for traumatisert på grunn av krigen - og nå avhengig av morfin.


== Skuespillere ==

Navnet på de seks hovedpersonene (og de fleste mindre rollene) er inspirert av Beatles' sangtitler og tekster.


== Musikken ==
I filmen brukes 34 Beatles sanger helt eller delvis. Alle sangene er skrevet av Beatles' medlemmer mellom 1963 og 1970. Tjuefem av sangene i filmen er sunget av en eller flere av de seks hovedrolleinnehaverne.


== Referanser ==


== Eksterne lenker ==
Offisielt nettsted 
(en) Across the Universe på Internet Movie Database 
(no) Across the Universe hos Filmfront 
(sv) Across the Universe i Svensk Filmdatabas 
(da) Across the Universe i Danmark Nationale Filminstitut 
(fr) Across the Universe på Allociné 
(nl) Across the Universe på MovieMeter 
(en) Across the Universe på AllMovie 
(en) Across the Universe på Turner Classic Movies 
(en) Across the Universe på Rotten Tomatoes 
(en) Across the Universe på Metacritic